1956ء وچ سائنس دی ٹور

1956ء وچ سائنس دی ٹور

1956ء وچ سائنس دی ٹور حیاتیات دے میدان وچ ، ڈینہم ہارمن عمر ودھݨ دی فری ریڈیکل تھیوری تجویز کیتی ۔ ویسلی تے وہٹن ویٹرو وچ اٹھ سیل والے ماؤس اووا کوں بلاسٹوسسٹ مرحلے تک تیار کرݨ دی اطلاع ݙتی ۔

کیمسٹری دے میدان وچ ، ڈوروتھی ہوڈکن دے وٹامن بی 12 دی بݨتر دے بیان دی اشاعت دا ݙوجھا حصہ شائع تھیا ۔

آب و ہوا دے میدان وچ ، گلبرٹ پلاز اپݨا بنیادی مقالہ "دی کاربن ڈائی آکسائیڈ تھیوری آف کلائمیٹ چینج" شائع کیتا ۔

کمپیوٹر سائنس دے میدان وچ ، جان میک کارتھی (ڈارٹ ماؤتھ) ، مارون منسکی (ایم آئی ٹی) ، کلاڈ شینن (بیل لیبز) تے نیتھینیل روچیسٹر (آئی بی ایم) امریکہ وچ ڈارٹ ماؤتھ کالج ، ہینوور ، نیو ہیمپشائر وچ مصنوعی ذہانت دے موضوع اتے پہلی مربوط تحقیقی میٹنگ منعقد کیتی ۔ رینالڈ بی جانسن دی اڳواݨی وچ آئی بی ایم ٹیم ولوں ہارڈ ڈسک ڈرائیو ایجاد کیتی ڳئی ۔ امریکہ وچ ایم آئی ٹی لنکن لیبارٹری وچ ٹی ایکس-0 ٹرانزسٹرائزڈ کمپیوٹر مکمل تھیا ۔

ریاضی دے میدان وچ ، جوزف کروسکل کروسکل دا الگورتھم شائع کیتا ۔ مارٹن گارڈنر سائنٹیفک امریکن وچ اپݨا میتھمیٹیکل گیمز کالم شروع کیتا ۔ ہینری کارٹن تے سیموئل ایلنبرگ ہومولوجیکل الجبرا اتے ہک متن شائع کیتا ۔ جین پیئر سیر الجبری جیومیٹری تے تجزیاتی جیومیٹری وچ اپݨا "گاگا" مقالہ شائع کیتا ۔

طب دے میدان وچ ، ہمفری اوسمنڈ نیویارک اکیڈمی آف سائنسز دی ہک میٹنگ وچ کجھ دوائیں دے اثر کوں بیان کرݨ کیتے پہلی وار سائیکیڈیلک لفظ دے استعمال دی تجویز ݙتی ۔ ہاجیمے ہوسوکاوا ولوں جاپان وچ میناماتا بیماری دی وبا دی سنڄاݨ کیتی ڳئی ۔ ایلسی سٹیفنسن ایڈنبرا یونیورسٹی وچ نرس ٹیچنگ یونٹ دی بانی ڈائریکٹر بݨی ، جیڑھی برطانوی یونیورسٹی وچ پہلی نرس ٹیچنگ یونٹ ہئی ۔ موٹاپا ہائپوووینٹیلیشن سنڈروم دی کلاسک تعریف شائع تھئی ۔ ایشیائی فلو دی وبا چین وچ شروع تھئی ۔ ولسن دی بیماری دے علاج وچ پینیسیلامائن دے استعمال کوں پہلی وار بیان کیتا ڳیا ۔ امریکی وائس اداکار پال ونچیل امپلانٹیبل مصنوعی دل دا پیٹنٹ کراوݨ کیتے درخواست ݙتی ، ایہ کم کرݨ والا پہلا شخص ہئی ۔

فزکس دے میدان وچ ، لیون کوپر ولوں کوپر جوڑے پہلی وار بیان کیتے ڳئے ۔ ڈی آئی ڈی او ہیوی واٹر افزودہ یورینیم جوہری ری ایکٹر اٹامک انرجی ریسرچ اسٹیبلشمنٹ ، ہارویل ، آکسفورڈ شائر ، انگلینڈ وچ کھولیا ڳیا ۔ کلائیڈ ایل کوان تے فریڈرک رینز ولوں کیتے ڳئے کوان-رینز نیوٹرینو تجربے ولوں اینٹی نیوٹرینو دے وجود دی تجرباتی طور تے تصدیق کیتی ڳئی ۔ کیلیفورنیا یونیورسٹی ، برکلے دے طبیعیات دان بروس کارک ولوں اینٹی نیوٹران دے وجود دی تجرباتی طور تے تصدیق کیتی ڳئی ۔

نفسیات دے میدان وچ ، لیون فیسٹنگر ، ہینری ڈبلیو ریکن تے سٹینلے شیکٹر دی کتاب "وین پروپیسی فیلز" غلط ثابت شدہ توقع دا کلاسک مطالعہ فراہم کیتا ۔

ٹیکنالوجی دے میدان وچ ، 2 انچ کواڈروپلیکس ویڈیو ٹیپ ، پہلا عملی تے تجارتی طور تے کامیاب اینالاگ ریکارڈنگ ویڈیو ٹیپ فارمیٹ ، ریڈ ووڈ سٹی ، کیلیفورنیا دی ایمپیکس ولوں براڈکاسٹ ٹیلی ویژن انڈسٹری کیتے جاری کیتا ڳیا ۔ یوجین ہوڈری کوں آٹوموبائل کیٹیلیٹک کنورٹر دا پیٹنٹ ݙتا ڳیا ۔ جنرل الیکٹرک/ٹیلی کرون ماڈل 7 ایچ 241 "دی سنوز الارم" متعارف کرایا ، جیڑھا پہلا سنوز الارم کلاک ہئی ۔ انگلینڈ وچ کالڈر ہال جوہری پاور سٹیشن پہلی وار نیشنل گرڈ نال منسلک تھیا ۔ ایہ میگنوکس پلانٹ تجارتی مقدار وچ بجلی فراہم کرݨ والا دنیا دا پہلا جوہری پاور پلانٹ ہئی ۔ رابرٹ ایچ وڈمر ولوں ڈیزائن کردہ کنویئر بی-58 دی پہلی پرواز تھئی ، جیڑھا میک 2 پرواز دے قابل پہلا سپرسونک جیٹ بمبار ہئی ۔ وسکونسن دے موجد ہیری چیمبرلین ولوں تیار تے پیٹنٹ کردا پہلا چیمبرلین الیکٹرو مکینیکل کی بورڈ آلہ متعارف کرایا ڳیا ۔

نوبل انعام فزکس وچ ولیم بریڈفورڈ شاکلے ، جان بارڈین ، والٹر ہاؤزر بریٹین ، کیمسٹری وچ سر سیرل نارمن ہنسل ووڈ ، نکولائی نکولائیوچ سیمینوف ، طب وچ آندرے فریڈرک کورنینڈ ، ورنر فورسمین ، ڈکنسن ڈبلیو رچرڈز کوں ݙتا ڳیا ۔